b'\n_START_ARTICLE_\nPhilippine Youth Congress In Information Technology\n_START_PARAGRAPH_\nAng Philippine Youth Congress in Information Technology o Y4IT ay ang taunang pagpupulong na ginaganap sa Pilipinas na binubuo ng Information Technology Traning Center ng Unibersidad ng Pilipinas (UP ITTC). Taun-taong dinadaluhan ito ng mga libu-libong propesyunal at estudyante sa larangan ng teknolohiyang pang-impormasyon mula sa bansa. Pinamumunuan ang kumbensyong ito ng UP ITTC kasama ang Philippine Society of IT Educators (PSITE), Computing Society of the Philippines (CSP), at ang UP ITTC Student Volunteer Corps.\n_START_SECTION_\nKasaysayan\n_START_PARAGRAPH_\nAng kumbensyong ito ay nagsimula bilang 2003 IT Student Congress na ginanap noong Setyembre 2 at 3 sa University Theater ng UP Diliman, Lungsod Quezon. Dinaluhan ito ng 5,000 mga katao sa bansa. Kada taon tumataas ang bilang ng mga dumadalo na nakikinabang sa dumarami ding mga bilang ng mga lektura.'